KOMISIJOS REGLAMENTAS (EB) Nr. 1271/2005
2005 m. rugpjūčio 1 d.
nustatantis, kokia dalimi galima patenkinti 2005 m. liepos mėn. pateiktas paraiškas importo licencijai gauti, remiantis galvijienos tarifinėmis kvotomis, Reglamente (EB) Nr. 1279/98 nustatytomis Bulgarijai ir Rumunijai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendros galvijienos rinkos organizavimo (1),
atsižvelgdama į 1998 m. birželio 19 d. Komisijos reglamentą (EB) Nr. 1279/98, nustatantį galvijienos tarifinių kvotų, nustatytų Tarybos srendimuose 2003/286/EB ir 2003/18/EB Bulgarijai ir Rumunijai (2), taikymo taisykles ir ypač į jo 4 straipsnio 4 dalį,
kadangi:
Komisijos reglamento (EB) Nr. 1279/98 1 straipsnyje yra nustatyti galvijienos sektoriaus produktų, kurių kilmės šalys yra Rumunija, ir Bulgarija, kiekiai, kurie tam tikromis sąlygomis gali būti importuoti laikotarpiu nuo 2005 m. liepos 1 d. iki 2006 m. birželio 30 d. Galvijienos sektoriaus produktų, kurių kilmės šalis yra Rumunija, kiekiai, dėl kurių buvo pateiktos paraiškos importo licencijai gauti, yra tokie, kad prašymai gali būti visiškai patenkinti. Tačiau prašymai dėl galvijienos sektoriaus produktų, kurių kilmės šalis yra Bulgarija, turi būti proporcingai sumažinti pagal minėto Reglamento 4 straipsnio 4 dalies nuostatas,
PRIĖMĖ ŠĮ REGLAMENTĄ:
1 straipsnis
Kiekviena paraiška importo licencijai gauti, kuri buvo pateikta laikotarpiui nuo 2005 m. liepos 1 d. iki gruodžio 31 d., remiantis Reglamente (EB) Nr. 1279/98 nurodytomis kvotomis, gali būti visiškai patenkinta.
2 straipsnis
Šis reglamentas įsigalioja 2005 m. rugpjūčio 2 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 1 d.